กาบาเยโร รับ โชคดีเซฟจุดโทษ ฟัลเกา ได้
สำนักข่าวต่างประเทศรายงานวันที่ 21 ก.พ. ว่า วิลลี กาบาเยโร ผู้รักษาประตูทีม เรือใบสีฟ้า แมนเชสเตอร์ ซิตี้ ยอมรับ โชคดีที่สามารถเซฟจุดโทษของ ราดาเมล ฟัลเกา กองหน้ากัปตันทีมโมนาโก ได้สำเร็จ ในเกมยูฟ่า แชมเปียนส์ ลีก รอบ 16 ทีมสุดท้าย นัดแรก ที่เรือใบสีฟ้า เปิดสนามเอติฮัด สเตเดียม พลิกนรกแซงเอาชนะชนะ โมนาโก ไป 5-3 เมื่อคืนวันอังคารที่ผ่านมา,สำหรับการเซฟจังหวะดังกล่าวถือว่าสำคัญมาก เพราะเกิดขึ้นในนาทีที่ 50 ตอนที่ แมนฯซิตี้ ตามหลัง โมนาโก อยู่ 1-2 เพราะถ้า ฟัลเกา ยิงเข้าเกมอาจจะไม่ออกมาในรูปแบบนี้ ซึ่งหลังจบเกม กาบาเยโร ยอมรับว่าเขาโชคดีมากที่เลือกพุ่งไปถูกทางและเซฟจุดโทษนี้ไว้ได้,โชคดีสำหรับผมและทีมที่ผมเลือกที่จะพุ่งไปด้านใดด้านหนึ่งในจังหวะเซฟจุดโทษ เราได้มีการศึกษา ฟัลเกา และจอมยิงจุดโทษคนอื่นๆมากมาย และผมโชคดีที่วันนี้เลือกพุ่งไปด้านที่ถูกต้อง ผมทำผิดพลาดในจังหวะเสียประตูแรก และเรามีสิ่งที่จะต้องปรับปรุงเป็นจำนวนมาก แต่เราไม่เคยยอมแพ้และทีมของเราก็มีความแข็งแกร่งในวันนี้ แม้ว่าเราจะเสียประตูง่ายไปหน่อยก็ตาม เราอยู่ในเกมและจบลงด้วยการคว้าชัยชนะ กาบาเยโร กล่าว,สำหรับโปรแกรมนัดที่ 2 จะไปเตะที่รังเหย้าของโมนาโก ในวันที่ 15 มีนาคมนี้
วิลลี กาบาเยโร ผู้รักษาประตูทีมแมนเชสเตอร์ ซิตี้ ยอมรับ โชคดีที่สามารถเซฟจุดโทษของ ราดาเมล ฟัลเกา ได้สำเร็จ ในเกมที่เรือใบสีฟ้าชนะโมนาโก 5-3 
วิลลี กาบาเยโร,แมนเชสเตอร์ ซิตี้,โมนาโก,ยูฟ่า แชมเปียนส์ลีก,ข่าวกีฬา